**VABILO NA POLETNO ŠOLO V SARAJEVU**

V šolskem letu 2023/2024, **med 8. in 11. 11. 2023**, **bomo** na modulu Socialna pravičnost in vključevanje na Fakulteti za socialno delo **izvedli poletno šolo, v okviru katere bomo obiskali Bosno in Hercegovino.** Na terenu se bomo spoznali z dogodki iz bližnje zgodovine, ki jih bomo povezovali s prakso in teorijo socialnega dela. **Naslovili bomo teme vojne, družbenega razlikovanja in izključevanja ter etičnega in spolnega nasilja.** V kontekstu vojne v nekdanji Jugoslaviji, kot tudi trenutnega dogajanja v Ukrajini, bomo razmišljali o posledicah militarističnih praks, vključevanju zahodnega Balkana in drugih regij v EU ter njihovem vplivu na migracijske tokove. V glavnem mestu države bomo **obiskali tudi Oddelek za socialno delo** na sarajevski Fakulteti za politične vede in se s tamkajšnjimi študenti ter študentkami pogovarjali o izzivih socialnega dela na regionalni, evropski ter internacionalni ravni.

**Pred odhodom na poletno šolo je predvideno srečanje**, na katerem bomo udeleženke in udeležence informirali o vseh aktivnostih poletne šole. **Od udeležencev in udeleženk se pričakuje, da se boste na poletno šolo primerno pripravili.** V ta namen boste prejeli gradivo ter smernice. **Po koncu poletne šole je predviden dogodek**, na katerem bomo poročali o vsebinah poletne šole in novih izkušnjah.

Stroški prevoza, nastanitve, zajtrka in vstopnin so v celoti kriti. Stroške prehrane krijete študentke in študenti sami.

**Predviden plan:**

1. dan: Ljubljana – Mostar– Sarajevo

2. dan: Sarajevo (ogled Muzeja otroštva v vojni, Oddelek za socialno delo)

3. dan Sarajevo – Srebrenica (Obisk spominskega centra)) – Sarajevo

4. dan: Sarajevo – Jasenovac (ogled Spominskega področja in muzeja) – Ljubljana

Na poletno šolo ste vabljene **predvsem študentke in študenti 1. in 2. stopnje** Fakultete za socialno delo Univerze v Ljubljani**, ki obiskujete modul Socialna pravičnost in vključevanje ter Socialna pravičnost in radikalne perspektive.** V primeru prostih mest ste vabljene tudi preostale študentke in študenti. Pridružili se nam bodo tudi študenti in študentke z drugih fakultet.

**Število mest je omejeno.** Za študentke in študente FSD je na voljo 15 mest, za študentke in študente drugih fakultet pa je na voljo 5 mest. Za prijavo na poletno šolo in dodatna vprašanja pišite na: nina550@hotmail.com. **V prijavi navedite** ime in priimek, elektronski naslov, telefonsko številko, fakulteto in smer ter letnik študija, ki ga obiskujete. K prijavi priložite **kratko motivacijsko pismo**, v katerem zapišite, zakaj se želite poletne šole udeležiti.

**Prijave zbiramo do 15. 9. 2023**

Veselimo se srečanja.

Organizacijska skupina